2021. gada 12. decembrī

Kristeram Aparjodam līdz pjedestālam pietrūkst 0.062 sekundes

Eberspacher pasaules kausa ceturtā posma otrā diena iesākās ar vīriešu sacensībām, kurās starp 32 sportistiem par godalgām cīnījās arī četri latvieši: Riks Kristens Rozītis, Artūrs Dārznieks, Gints Bērziņš un Kristers Aparjods.

Pirmajā braucienā labākais no Latvijas sportistiem Kristers Aparjods, kurš uzrādīja ceturto labāko starta laiku, taču trasē Aparjodam nācās vairākās vietās koriģēt brauciena līnijas, kas finišā rezultējās ar septīto labāko laiku – 54.048 sekundes.

Gintam Bērziņam izdevies pirmais brauciens un izcīnīta desmiā pozīcija [+0.293]. Artūrs Dārznieks 14. vietā [+0.412], bet Riks Kristens Rozītis pieļāva kļūdas trases lejas daļā, kas sportistam ļāva ierindoties vien 29. pozīcijā [+1.330].

Pirmā brauciena līderis austrietis Volfgangs Kindls (Wolfgang Kindl) [53.900]. Otrajā un trešajā vietā vācieši, attiecīgi Johaness Ludvigs (Johannes Ludwig) [+0.005] un Fēlikss Lohs (Felix Loch) [+0.058].

Otrajā braucienā Kristers Aparjods uzrādīja otro labāko laiku braucienā, kas latvietim divu braucienu summā ļāva pakāpties par divām pozīcijām un izcīnīt augsto piekto vietu. [+0.095].

Uzvaru jau atkal svin Austrijas komanda, kur Volfgangs Kindls (Wolfgan Kindl) dala zelta godalgu ar vācieti Maksu Langenhanu (Max Langenhan) [1:47.997]. Trešajā vietā vācietis Johaness Ludvigs (Johannes Ludwig) [+0.033]

Gints Bērziņš veica labu braucienu, taču sportistam ar to nepietika, lai saglabātu vietu desmitniekā, divu braucienu summā izcīnot 12. vietu [+0.570]. Artūrs Dārznieks veica optimālu otro braucienu, bet divu braucienu summā izcīnīja 16. pozīciju [+0.863]. Savukārt Rozītis otrajā braucienā izlaboja pirmajā braucienā pieļautās kļūdas un divu braucienu summā pakāpās par četrām pozīcijām, ierindojoties 25. vietā [+1.825].

Plkst. 14.00 sacensības noslēgsies ar komandu stafeti, kurās Latvijas valstvienību pārstāvēs Elīza Tīruma, Kristers Aparjods un Mārtiņš Bots/Roberts Plūme.

Latvijas Nacionālās kamaniņu sporta izlases startiem seko līdzi tiešraidē Sportacentrs.com TV un interneta portālā Sportacentrs.com.

Svētdiena, 12. decembris

14.00 Komandu stafete

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456